11 oyda eng ko‘p Cobalt avtomobili ishlab chiqarilgan. Avtomobil ishlab chiqarish sanoatida 2022 yilning yanvar-noyabr oylarida ishlab chiqarilgan yengil avtomobillar soni bo‘yicha Cobalt birinchi o‘rinni egalladi - 90 239 dona. Davlat statistika qo‘mitasi ma’lumotlariga ko‘ra, undan keyingi o‘rinlardan mos ravishda 80 478 dona hamda 65 456 dona hajmda ishlab chiqarilgan Lacetti-Gentra va Damas joy oldi. Ushbu ko‘rsatkich qolgan avtomobillar kesimida quyidagicha ko‘rinishga ega bo‘ldi: Nexia T-250 - 20 853 dona;   Spark - 13 312 dona;   Tracker - 4 916 dona;   Volkswagen Caddy - 423 dona;   maxsus yengil avtomobillar - 18 616 dona.